**TUKUMA NOVADA DOME**

Reģistrācijas Nr. 90000050975

Talsu iela 4, Tukums, Tukuma novads, LV-3101

Tālrunis 63122707, mobilais tālrunis 26603299

[www.tukums.lv](http://www.tukums.lv) e-pasts: [pasts@tukums.lv](mailto:pasts@tukums.lv)

Apstiprināti

ar Tukuma novada domes 28.05.2025.

lēmumu Nr. TND/1-1.1/25/367 (prot. Nr. 8, 55. §)

**IZSOLES NOTEIKUMI**

Tukumā

2025. gada 28. maijā **Nr. 53**

(prot. Nr. 8, 55. §)

**Par pašvaldības nekustamā īpašuma**

**“Stadions”, Jaunsātu pagastā,**

**Tukuma novadā, trešo elektronisko izsoli**

**I. Vispārīgie jautājumi**

1. Izsoles pamatojums – Tukuma novada domes 2025. gada 28. maija lēmums Nr. TND/1-1.1/25/367 “Par pašvaldības nekustamā īpašuma “Stadions”, Jaunsātu pagastā, Tukuma novadā,otrās izsoles rezultātiem un trešās izsolesnoteikumu apstiprināšanu” (prot. Nr. 8, 55. §).

2. Izsoles rīkotājs – Tukuma novada domes Īpašumu apsaimniekošanas un privatizācijas komisija (turpmāk – komisija) Talsu ielā 4, Tukumā, Tukuma novadā, LV-3101.

3. Izsoles mērķis – atsavināt nekustamo īpašumu “Stadions”, Jaunsātu pagastā, Tukuma novadā (turpmāk – nekustamais īpašums), un nodot to Pircēja īpašumā.

**II. Informācija par nekustamo īpašumu**

4. Informācija par nekustamo īpašumu:

|  |  |  |
| --- | --- | --- |
| 4.1. | Nekustamā īpašuma nosaukums | “Stadions”, Jaunsātu pagastā, Tukuma novadā |
| 4.2. | Kadastra numurs | 9058 001 0135 |
| 4.3. | Nekustamā īpašuma sastāvs | Zemes gabals (kadastra apzīmējums 9058 001 0135) 3,52 ha platībā, t. sk. 3,43 ha lauksaimniecībā izmantojamā zeme |
| 4.4. | Īpašnieks | Tukuma novada pašvaldība |
| 4.5. | Apgrūtinājumi | Nekustamā īpašuma valsts kadastra informācijas sistēmā reģistrēti apgrūtinājumi:  - vides un dabas resursu aizsardzības aizsargjoslas (aizsardzības zonas) teritorija ap kultūras pieminekli laukos – 3,52 ha;  - ekspluatācijas aizsargjoslas teritorija gar elektrisko tīklu gaisvadu līniju ārpus pilsētām un ciemiem ar nominālo spriegumu līdz 20 kilovoltiem – 0,06 ha;  - ekspluatācijas aizsargjoslas teritorija gar elektrisko tīklu gaisvadu līniju ārpus pilsētām un ciemiem ar nominālo spriegumu līdz 20 kilovoltiem – 0,01 ha;  - ekspluatācijas aizsargjoslas teritorija gar valsts vietējiem un pašvaldību autoceļiem lauku apvidos – 0,73 ha.  Zemesgrāmatā nostiprināts ceļa servitūts par labu nekustamajiem īpašumiem Jaunsātu pagastā, Tukuma novadā – “Jaunmājas” – 0,0388 ha, “Dzilnas” – 0,0388 ha, “Jaundzilnas” – 0,0388 ha, “Kukšu muiža” – 0,0388 ha, “Putniņi” – 0,0388 ha. |
| 4.6. | Cita svarīga informācija | 1. Nekustamā īpašuma kadastrālā vērtība ir 2 144,00 *euro* (divi tūkstoši viens simts četrdesmit četri *euro*).  2. Lietošanas mērķis – zeme, uz kuras galvenā saimnieciskā darbība ir lauksaimniecība (NĪLM 0101).  3. Saskaņā ar Tukuma novada Teritorijas plānojumu 2011.–2023. gadam (ar grozījumiem 2022. gadā) – zemes vienības atrodas Lauksaimniecība teritorijā (L).  4. Izsoles dalībniekiem jāatbilst likuma “Par zemes privatizāciju lauku apvidos” 28. panta un 28.1panta nosacījumiem. |

4.7. Papildu informācija par nekustamo īpašumu, sazvanoties ar Pūres un Jaunsātu pagastu pārvaldes vadītāju Edgaru Keirānu, tālr. 28664673.

4.8. Pretendents, piesakot savu dalību izsolei, apliecina, ka ir iepazinies ar izsoles objektu – nekustamo īpašumu, kā arī ar izsoles noteikumiem, tā pielikumiem, tie ir saprotami un skaidri.

**III. Izsoles veids, maksājumi un samaksas kārtība**

5. Izsoles veids – **elektroniska izsole** ar augšupejošu soli.

6. Maksāšanas līdzekļi – 100 % *euro*.

7. Izsoles sākuma cena (nosacītā cena) **19 500,00** ***euro*** (deviņpadsmit tūkstoši pieci simti *euro*).

8. Izsoles solis **100,00 *euro*** (viens simts *euro*).

9. Izsoles dalības maksa **20,00 *euro*** (divdesmit *euro*) jāiemaksā atbilstoši elektronisko izsoļu vietnē <https://izsoles.ta.gov.lv> norādītajiem nosacījumiem.

10. Izsoles nodrošinājums – **1950,00** ***euro*** (viens tūkstotis deviņi simti piecdesmit *euro*) (10 % apmērā no izsolāmā objekta sākuma cenas – nosacītās cenas) no izsoles sākuma 20 (divdesmit) dienu laikā izsoles dalībniekam jāpārskaita Tukuma novada pašvaldības, reģistrācijas Nr. 90000050975, AS “Swedbank” norēķinu kontā: LV17HABA0001402040731, kods: HABALV22, maksājuma mērķis: ***“Nekustamā īpašuma “Stadions”, Jaunsātu*** ***pagastā, Tukuma novadā, trešās izsoles nodrošinājums”.***

11. Izsoles uzvarētājam samaksa par pirkumu jāpārskaita līdz **2025. gada 14. augustam** šo noteikumu 38. punktā minētajā kārtībā.

12. Izsoles uzvarētāja iemaksātais izsoles nodrošinājums tiek ieskaitīts nekustamā īpašuma pirkuma maksā.

13. Ja pretendents nav iemaksājis izsoles nodrošinājumu un izsoles reģistrācijas maksu, tas netiek apstiprināts dalībai izsolē.

**IV. Izsoles subjekts**

14. Par izsoles dalībnieku var kļūt jebkura fiziska vai juridiska persona, kurai ir tiesības iegūt Latvijas Republikā nekustamo īpašumu, un kura līdz **2025. gada 2. jūlijam** ir iemaksājusi, šo noteikumu 10. punktā minēto nodrošinājumu, kurai nav Valsts ieņēmumu dienesta administrēto nodokļu (nodevu) parādu Latvijas Republikā, vai valstī, kurā tas reģistrēts, tajā skaitā, valsts sociālās apdrošināšanas iemaksu parādi, kas kopsummā pārsniedz 150,00 *euro*, kā arī fiziska vai juridiska persona, kas ir izsoles pretendents, tā vienam uzņēmumam, vai uzņēmumam kurā pretendentam ir vairākuma balsstiesības (vairāk nekā 50 %) nav maksājumu (nodokļi, nomas maksājumi, jebkuras citas līguma saistības utt.) parādi attiecībā pret Tukuma novada pašvaldību.

15. Izsoles dalībniekam nedrīkst būt pasludināta maksātnespēja, tam nav uzsākts likvidācijas process, tā saimnieciskā darbība nav apturēta vai pārtraukta, vai nav uzsākta tiesvedība par darbības izbeigšanu, maksātnespēju vai bankrotu.

16. Izsoles dalībniekam jāatbilst likuma “Par zemes privatizāciju lauku apvidos” 28. panta un 28.1 pantā noteiktajam darījuma subjektam, kas ir tiesīgs iegūt īpašumā nekustamo īpašumu.

**V. Izsoles pretendentu reģistrēšana izsoļu dalībnieku reģistrā**

17. Pretendentu reģistrācija notiek **no 2025. gada 12. jūnija plkst. 13.00 līdz 2025. gada 2. jūlijam plkst. 23.59** elektronisko izsoļu vietnē <https://izsoles.ta.gov.lv> uzturētā Izsoļu dalībnieku reģistrā pēc oficiāla paziņojuma par izsoli publicēšanas Latvijas Republikas oficiālajā izdevuma “Latvijas Vēstnesis” tīmekļvietnē [www.vestnesis.lv](http://www.vestnesis.lv).

18. Izsoles pretendents – fiziska persona, kura vēlas savā vai citas fiziskas vai juridiskas personas vārdā pieteikties izsolei, elektronisko izsoļu vietnē <https://izsoles.ta.gov.lv> norāda:

18.1. Fiziska persona:

18.1.1. vārdu, uzvārdu;

18.1.2. personas kodu vai dzimšanas datumu (persona, kurai nav piešķirts personas kods);

18.1.3. kontaktadresi;

18.1.4. norēķinu rekvizītus (kredītiestādes konta numurs, uz kuru personai atmaksājama nodrošinājuma summa);

18.1.5. personas papildu kontaktinformāciju – elektroniskā pasta adresi un tālruņa numuru (ja tāds ir).

18.2. Fiziska persona, kura pārstāv citu fizisku vai juridisku personu, papildus 18.1. apakšpunktā norādītajam, sniedz informāciju par:

18.2.1. pārstāvamās personas veidu;

18.2.2. vārdu, uzvārdu fiziskai personai vai nosaukumu juridiskai personai;

18.2.3. personas kodu vai dzimšanas datumu (ārzemniekam) fiziskai personai vai reģistrācijas numuru juridiskai personai;

18.2.4. kontaktadresi;

18.2.5. informāciju par notariāli apliecinātu pilnvaru, ja reģistrēts lietotājs izsolē pārstāv citu fizisku personu, vai informāciju par rakstiski noformētu pilnvaru vai dokumentu, kas apliecina, reģistrēta lietotāja tiesības pārstāvēt juridisku personu bez īpaša pilnvarojuma, ja reģistrēts lietotājs pārstāv juridisku personu;

18.2.6. informāciju par pilnvarojuma apjomu (pārstāvības tiesības konkrētai izsolei, vairākām konkrētām izsolēm, uz noteiktu laiku, pastāvīgi);

19. Reģistrējoties izsoļu dalībnieku reģistrā, persona iepazīstas ar elektronisko izsoļu vietnes lietošanas noteikumiem un apliecina noteikumu ievērošanu, kā arī par sevi sniegto datu pareizību.

20. Ziņas par personu iekļauj izsoļu dalībnieku reģistrā, saskaņā ar personas iesniegumu. Iesniegumu persona iesniedz patstāvīgi, izmantojot elektronisko izsoļu vietnē pieejamo elektronisko pakalpojumu *“Par e-izsoļu vietnes dalībnieka dalību konkrētā izsolē”* un identificējoties ar vienu no vienotajā valsts un pašvaldību portālā [www.latvija.lv](http://www.latvija.lv) piedāvātajiem identifikācijas līdzekļiem.

21. Reģistrēts lietotājs, kurš vēlas piedalīties izsludinātajā izsolē, elektronisko izsoļu vietnē nosūta izsoles rīkotājam lūgumu par autorizēšanu dalībai konkrētā izsolē un izsoles sludinājumā norādītajā izsoles rīkotāja kontā iemaksā izsoles nodrošinājuma summu sludinājumā noteiktajā apmērā, kā arī sedz maksu par dalību izsolē vietnes administratoram normatīvajos aktos noteiktajā apmērā saskaņā ar elektronisko izsoļu vietnē reģistrētam lietotājam sagatavotu rēķinu.

22. Komisija autorizē izsoles pretendentu, kurš izpildījis izsoles priekšnoteikumus, dalībai izsolē 7 (septiņu) dienu laikā, izmantojot elektronisko izsoļu vietnē pieejamo rīku.

23. Informāciju par autorizēšanu dalībai izsolē komisija reģistrētam lietotājam nosūta elektroniski uz elektronisko izsoļu vietnē reģistrētam lietotājam izveidoto kontu.

24. Autorizējot personu izsolei, katram solītājam elektronisko izsoļu vietnes sistēma automātiski izveido unikālu identifikatoru.

25. Izsoles pretendents netiek reģistrēts, ja:

25.1. nav vēl iestājies vai ir beidzies pretendentu reģistrācijas termiņš;

25.2. ja nav izpildīti visi šo noteikumu 10. punktā, 18.1. apakšpunktā vai 18.2. apakšpunktā minētie norādījumi;

25.3. konstatēts, ka pretendentam ir izsoles noteikumu 14. punktā minētās parādsaistības;

25.4. fiziskā vai juridiskā persona saskaņā ar spēkā esošajiem normatīvajiem aktiem nevar iegūt savā īpašumā zemi.

26. Komisija nav tiesīga, līdz izsoles sākumam sniegt informāciju par izsoles pretendentiem.

**VI. Izsoles norise**

27. Izsole sākas elektronisko izsoļu vietnē <https://izsoles.ta.gov.lv> **2025. gada 12. jūnijā plkst. 13.00 un noslēgsies 2025. gada 14. jūlijā plkst. 13.00.**

28. Izsolei autorizētie dalībnieki drīkst izdarīt solījumus visā izsoles norises laikā.

29. Ja pēdējo piecu minūšu laikā pirms izsoles noslēgšanai noteiktā laika tiek reģistrēts solījums, izsoles laiks automātiski tiek pagarināts par 5 (piecām) minūtēm.

30. Ja pēdējās stundas laikā pirms izsoles noslēgšanas tiek konstatēti būtiski tehniski traucējumi, kas var ietekmēt izsoles rezultātu, un tie nav saistīti ar sistēmas drošības pārkāpumiem, izsoles laiks automātiski tiek pagarināts līdz nākamās darbadienas plkst. 13.00.

31. Pēc izsoles noslēgšanas solījumus nereģistrē un elektronisko izsoļu vietnē tiek norādīts izsoles noslēgums datums, laiks un pēdējais izdarītais solījums.

32. Komisija var pārtraukt izsoli, ja tās norises laikā saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu. Paziņojumu par izsoles pārtraukšanu publicē elektronisko izsoļu vietnē.

33. Pēc izsoles slēgšanas sistēma automātiski sagatavo izsoles aktu.

34. Izsoles dalībniekiem, kuri piedalījušies izsolē, bet nav nosolījuši izsoles nekustamo īpašumu, 10 (desmit) darba dienu laikā pēc akta par nekustamā īpašuma pārdošanu izsolē saņemšanas, tiek atmaksāts izsoles nodrošinājums.

35. Izsole tiek atzīta par nenotikušu un nodrošinājums netiek atmaksāts nevienam no izsoles dalībniekiem, ja neviens no viņiem nav pārsolījis izsoles sākumcenu.

36. Ja saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātus. Izsoles nodrošinājums izsoles dalībniekam tiek atgriezts pēc komisijas lēmuma par nodrošinājuma atmaksu izsoles dalībniekiem.

**VII. Izsoles rezultātu apstiprināšana un līguma noslēgšana**

37. Komisija 7 (septiņu) darba dienu laikā pēc akta par nekustamā īpašuma pārdošanu izsolē saņemšanas izsniedz paziņojumu par pirkuma summu.

38. Pēc paziņojuma saņemšanas izsoles dalībniekam, kurš nosolījis augstāko cenu, līdz 2025. gada 14. augustam jāpārskaita norādītajā kontā pirkuma summa, kas atbilst starpībai starp augstāko nosolīto cenu un iemaksāto nodrošinājumu. Pēc maksājumu veikšanas maksājumu apliecinošie dokumenti iesniedzami Tukuma novada pašvaldībā Talsu ielā 4, Tukumā, komisijas loceklei Dzintrai Šmitei vai nosūtāmi uz e-pasta adresi: [dzintra.smite@tukums.lv](mailto:dzintra.smite@tukums.lv).

39. Ja īpašumu nosolījušais izsoles dalībnieks šo noteikumu 38. punktā noteiktajā termiņā nav norēķinājies šajos noteikumos minētajā kārtībā vai atsakās no nekustamā īpašuma pirkuma, viņš zaudē tiesības uz nosolīto īpašumu. Izsoles nodrošinājums attiecīgajam dalībniekam netiek atmaksāts.

40. Ja nosolītājs noteiktajā laikā nav samaksājis nosolīto cenu vai ir atteicies no īpašuma pirkuma, komisija par to informē izsoles dalībnieku, kurš nosolījis nākamo augstāko cenu un šim izsoles dalībniekam ir tiesības 2 (divu) nedēļu laikā no paziņojuma saņemšanas dienas paziņot komisijai par īpašuma pirkšanu par paša solīto augstāko cenu un 1 (viena) mēneša laikā samaksāt nosolīto naudas summu uz norādīto bankas kontu.

41. Ja 40. punktā noteiktais izsoles dalībnieks no īpašuma pirkuma atsakās vai norādītajā termiņā nenorēķinās par pirkumu, izsole tiek uzskatīta par nenotikušu. Lēmumu par turpmāko atsavināšanas procesu pieņem Tukuma novada dome.

42. Izsoles rezultātus 15 (piecpadsmit) darba dienu laikā no 38. punktā vai 40. punktā noteiktā maksājuma izdarīšanas dienas apstiprina komisija. Pirkuma līgumu parakstīšanai attiecīgais speciālists sagatavo 10 (desmit) darba dienu laikā pēc izsoles rezultātu apstiprināšanas. Pirkuma līgumu (pielikumā) ar Tukuma novada pašvaldību izsoles uzvarētājs paraksta 30 (trīsdesmit) dienu laikā pēc izsoles rezultātu apstiprināšanas. Ja izsoles uzvarētājs neizpilda šajā punktā minētās prasības paredzētajā termiņā, pirkuma līgums uzskatāms par nenoslēgtu un izsoles uzvarētājs zaudē iemaksāto nodrošinājumu.

43. Īpašuma tiesības uz nekustamo īpašumu izsoles uzvarētājs iegūst ar īpašuma tiesību nostiprināšanu zemesgrāmatā. Izsoles uzvarētāja pienākums ir ne vēlāk kā divu mēnešu laikā no pirkuma līguma abpusējas parakstīšanas brīža iesniegt Zemgales rajona tiesā dokumentus īpašuma tiesību uz nekustamo īpašumu nostiprināšanai zemesgrāmatā. Visus izdevumus, kas saistīti ar īpašuma tiesību nostiprināšanu zemesgrāmatā, sedz izsoles uzvarētājs.

**VIII. Izsoles atzīšana par nenotikušu**

44. Komisija pieņem lēmumu par izsoles atzīšanu par nenotikušu, ja:

44.1. uz izsoli nav autorizēts neviens izsoles dalībnieks;

44.2. izsole bijusi izziņota, pārkāpjot šos noteikumus vai Publiskas personas mantas atsavināšanas likuma nosacījumus;

44.3. tiek noskaidrots, ka nepamatoti noraidīta kāda dalībnieka piedalīšanās izsolē vai nepareizi noraidīts kāds pārsolījums;

44.4. neviens izsoles dalībnieks nav pārsolījis izsoles sākumcenu;

44.5. izsoles dalībnieks, kurš nosolījis nekustamo īpašumu, nav parakstījis pirkuma līgumu;

44.6. nosolītājs vai solītājs/pircējs, kurš nosolījis nākamo augstāko cenu, neveic pirkuma maksas samaksu šajos noteikumos norādītajā termiņā;

44.7. nekustamo īpašumu nopirkusi persona, kurai nebija tiesību piedalīties izsolē;

44.8. izsoles norises laikā, izņemot Civilprocesa likuma 608. panta ceturtajā daļā minēto gadījumu, vai 24 stundu laikā pēc izsoles noslēguma saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu.

**IX. Īpašie noteikumi**

45. Starp izsoles dalībniekiem aizliegta vienošanās, kas varētu ietekmēt izsoles rezultātus un gaitu.

46. Izsoles uzvarētājs no pirkuma līguma noslēgšanas brīža ir atbildīgs par nekustamā īpašuma uzturēšanu kārtībā un nekustamā īpašuma nodokļa maksājumiem atbilstoši Latvijas Republikas normatīvo aktu prasībām.

47. Izdevumus par pirkuma līguma noslēgšanu un īpašuma tiesību nostiprināšanu zemesgrāmatā sedz pircējs.

48. Īpašuma tiesības uz nekustamo īpašumu pircējam pāriet pēc nosolītās summas samaksas, komisijas lēmuma pieņemšanas par izsoles rezultātu apstiprināšanu, pircēja noteikšanu un pirkuma līguma slēgšanu, pirkuma līguma noslēgšanas un īpašuma tiesību nostiprināšanas zemesgrāmatā.

49. Pircēja pienākums ir 2 (divu) mēnešu laikā no nekustamā īpašuma pirkuma līguma parakstīšanas dienas iesniegt Zemgales rajona tiesā dokumentus pircēja īpašuma tiesību uz nekustamo īpašumu nostiprināšanai zemesgrāmatā. Ja pircējs neveic īpašumtiesību reģistrēšanu zemesgrāmatā pirkuma līguma norādītā termiņā pārdevējs pircējam aprēķina un piemēro līgumsodu 0,1 % apmērā no pirkuma summas par katru kavēto dienu, līdz brīdim, kamēr pircējs nostiprina savas īpašuma tiesības zemesgrāmatā vai līdz brīdim, kad līgumsods sasniedz 10 % no pirkuma summas.

50. Izsoles pretendenti, dalībnieki piekrīt, ka Tukuma novada pašvaldība veic personas datu apstrādi, pārbaudot sniegto ziņu patiesumu.

**X. Izsoles rezultātu apstrīdēšana**

51. Sūdzības par komisijas darbībām iesniedzamas Tukuma novada domei rakstiskā veidā 15 (piecpadsmit) darba dienu laikā no izsoles noslēguma dienas.

52. Visā, kas nav atrunāts izsoles noteikumos, jāvadās saskaņā ar Publiskas personas mantas atsavināšanas likuma nosacījumiem.

Domes priekšsēdētājs Gundars Važa

Pielikums

Izsoles noteikumiem Nr. 53

“Par pašvaldības nekustamā īpašuma “Stadions”,

Jaunsātu pagastā, Tukuma novadā,

trešo elektronisko izsoli”

**NEKUSTAMĀ ĪPAŠUMA PIRKUMA LĪGUMS**

Tukumā Nr. TND/2-58.7/\_\_/\_\_

**Tukuma novada pašvaldība**, reģistrācijas Nr. 90000050975, juridiskā adrese Talsu iela 4, Tukums, Tukuma novads, LV-3101, Tukuma novada domes priekšsēdētāja \_\_\_\_\_\_\_\_\_\_ personā, kurš rīkojas, saskaņā ar Pašvaldību likuma 17. panta trešās daļas 5. punktu un Tukuma novada domes 2023. gada 30. marta saistošo noteikumu Nr. 6 “Tukuma novada pašvaldības nolikums” 35.13. apakšpunktu (turpmāk – Pārdevējs), no vienas puses un

**\_\_\_\_\_\_\_\_\_\_\_\_\_\_\_\_\_\_\_\_\_**, personas kods/reģ. Nr.\_\_\_\_\_\_\_\_\_\_\_\_, adrese: \_\_\_\_\_\_\_\_\_\_\_\_\_\_\_\_\_ (turpmāk – Pircējs), no otras puses,

abi kopā turpmāk – Puses vai katrs atsevišķi – Puse, izrādot brīvu un nepiespiestu gribu, bez viltus, spaidiem un maldiem, saskaņā ar Tukuma novada domes Īpašumu apsaimniekošanas un privatizācijas komisijas 202\_. gada \_\_\_\_\_\_\_\_\_\_\_lēmumu Nr. \_\_\_\_\_\_“Par pašvaldības nekustamā īpašuma “Stadions”, Jaunsātu pagastā, Tukuma novadā, trešās izsoles rezultātu apstiprināšanu” (prot. Nr. \_\_, \_\_.§) noslēdz šo līgumu (turpmāk – līgums) par sekojošo:

**1. LĪGUMA PRIEKŠMETS**

1.1. Pārdevējs pārdod nekustamo īpašumu “Stadions”, Jaunsātu pagastā, Tukuma novadā, kadastra numurs 9058 001 0135, kas reģistrēts uz Pārdevēja vārda Zemgales rajona tiesas Jaunsātu pagasta zemesgrāmatas nodalījumā Nr. 100000670417, un sastāv no neapbūvētas zemes vienības 3,52 ha platībā ar kadastra apzīmējumu 9058 001 0135 (turpmāk – nekustamais īpašums), un Pircējs pērk nekustamo īpašumu līgumā paredzētajā kārtībā.

1.2. Pārdevējs nodod un Pircējs pieņem nekustamo īpašumu savā valdījumā līdz ar līguma noslēgšanas brīdi, bet īpašumā Pircējs nekustamo īpašumu iegūst ar nekustamā īpašuma reģistrēšanu zemesgrāmatā.

**2. PIRKUMA SUMMA UN NEKUSTAMĀ ĪPAŠUMA PIRKŠANAS NOSACĪJUMI**

2.1. Nekustamā īpašuma pirkuma summa ir **\_\_\_\_\_\_\_\_\_ *euro*** (\_\_\_\_\_\_\_\_\_\_ *euro*), turpmāk – pirkuma summa. Pirkuma summu Pircējs ir samaksājis 202\_. gada \_\_.\_\_\_\_\_\_\_\_\_\_ pilnā apmērā.

2.2. Pārdevējs ir atbildīgs par visu ar nekustamo īpašumu saistīto nodokļu un nodevu nomaksu līdz brīdim, kad nekustamo īpašumu savā tiesiskā valdījumā ir pieņēmis Pircējs. Pēc līguma parakstīšanas un nekustamā īpašuma pārejas Pircēja valdījumā, visu nodokļu un nodevu, kas attiecas uz nekustamo īpašumu, nomaksa gulstas uz Pircēju.

2.3. Parakstot līgumu, Pārdevējs apliecina, ka nekustamais īpašums nav atsavināts un/vai, apgrūtināts trešajām personām, un Pārdevējam ir tiesības nekustamo īpašumu pārdot. Pārdevējs apliecina, ka strīdi par nekustamo īpašumu neatrodas nevienas tiesas tiesvedībā.

2.4. Līdz ar līguma parakstīšanu un nekustamā īpašuma pārņemšanu, Pircējam ir tiesības, bez saskaņošanas ar Pārdevēju, pilnā apmērā veikt jebkādus uzlabojumus nekustamajā īpašumā, kurus Pircējs uzskata par nepieciešamiem.

2.5. Pārdevējs apliecina, ka ir attiecīgā kārtā paziņojis par pirmpirkuma tiesībām visiem nekustamā īpašuma kopīpašniekiem un/vai visām citām trešajām personām, kurām varētu piekrist pirmpirkuma tiesības. Gadījumā, ja uz līguma slēgšanas brīdi Pārdevējs ir pārkāpis šī punkta prasības un attiecīgā kārtā nav brīdinātas personas, kurām piekrīt nekustamā īpašuma pirmpirkuma tiesības, kaut arī vēlāk līgums paliktu spēkā, Pārdevējam ir jāatlīdzina Pircējam ar to nodarītie zaudējumi.

**3. PUŠU ATBILDĪBA**

3.1. Puses ir pilnā mērā atbildīgas par uzņemto saistību pilnīgu izpildi Latvijas Republikas normatīvajos aktos paredzētajā kārtībā.

3.2. Par katru līguma pārkāpumu vainīgā Puse ir atbildīga par otrai Pusei radītajiem tiešajiem zaudējumiem.

3.3. Puses ir atbildīgas par līgumā sniegto ziņu pareizību, kas attiecas uz līgumu. Gadījumā, ja mainās kādas Puses līguma 7. punktā norādītie rekvizīti, tās pienākums ir 5 (piecu) darba dienu laikā par to rakstiski paziņot otrai Pusei.

3.4. Uz līguma slēgšanas brīdi nekustamā īpašuma stāvoklis Pusēm ir zināms un saistībā ar to nav un arī turpmāk nebūs nekādu pretenziju.

3.5. Līdz līguma parakstīšanai un nekustamā īpašuma pārejai Pircēja valdījumā, visi ar nekustamo īpašumu saistītie riski ir Pārdevēja atbildība. Pēc līguma parakstīšanas un nekustamā īpašuma pārejas Pircēja valdījumā, jebkāda veida atbildība un riski saistībā ar nekustamo īpašumu ir Pircēja atbildība.

3.6. Puses pilnībā apzinās nekustamā īpašuma vērtību un atsakās celt jebkādus iebildumus viena pret otru pārmērīga zaudējuma sakarā.

3.7. Ja Pircējs neveic īpašumtiesību reģistrēšanu zemesgrāmatā līguma 5.2. punktā norādītā termiņā, Pārdevējs Pircējam aprēķina un piemēro līgumsodu 0,1 % apmērā no pirkuma summas par katru kavēto dienu, līdz brīdim, kamēr Pircējs nostiprina savas īpašuma tiesības zemesgrāmatā vai līdz brīdim, kad līgumsods sasniedz 10 % no pirkuma summas.

3.8. Pārdevēja aprēķināto līgumsodu, kas noteikts līguma 3.7. punktā, Pircējam pienākums apmaksāt divu nedēļu laikā no aprēķina saņemšanas brīža.

**4. ĪPAŠIE NOSACĪJUMI**

4.1. Gadījumā, ja kāda no Pusēm pārkāpj līguma nosacījumus, otra Puse var pieprasīt uzņemto saistību piespiedu izpildi.

4.2. Pārdevējs apņemas parakstīt visus nepieciešamos dokumentus, kas nepieciešami līguma reģistrēšanai, apliecināšanai un tam sekojošai nekustamā īpašuma reģistrēšanai zemesgrāmatā, kā arī visus citus nepieciešamos Latvijas Republikas normatīvajos aktos paredzētos dokumentus un citus aktus, kas nepieciešami līguma izpildei.

4.3. Visus izdevumus, kas saistīti ar līguma noslēgšanu, reģistrēšanu, apliecināšanu un nekustamā īpašuma nostiprināšanu zemesgrāmatā, sedz Pircējs.

4.4. Ar līguma parakstīšanu Pārdevējs pilnvaro Pircēju veikt visas nepieciešamās darbības nekustamā īpašuma reģistrācijai zemesgrāmatā. Pēc līguma noslēgšanas Pārdevējs sagatavo un no savas puses paraksta nostiprinājuma lūgumu nekustamā īpašuma pārreģistrācijai zemesgrāmatā uz Pircēja vārda un nodod Pircējam līguma eksemplāru, kas iesniedzams Zemgales rajona tiesai.

4.5. Pēc līguma noslēgšanas, viss risks par nekustamo īpašumu pāriet uz Pircēju.

**5. LĪGUMA DARBĪBAS LAIKS**

5.1. Līgums stājas spēkā ar tā abpusēju parakstīšanu un ir spēkā līdz nekustamā īpašuma nostiprināšanai zemesgrāmatā uz Pircēja vārda.

5.2. Pēc līguma abpusējas parakstīšanas dienas Pircējs divu mēnešu laikā nostiprina savas tiesības uz nekustamo īpašumu zemesgrāmatā.

5.3. Līdz ar nekustamā īpašuma nostiprināšanu zemesgrāmatā uz Pircēja vārda, līgums uzskatāms par pilnībā izpildītu.

**6. CITI NOTEIKUMI**

6.1. Visus strīdus un neskaidrības, kas Pušu starpā varētu rasties līguma izpildē, Puses risina savstarpēju sarunu ceļā. Ja savstarpēju sarunu ceļā vienošanos panākt nebūs iespējams, strīdu izskatīšana notiks tiesā saskaņā ar Latvijas Republikā spēkā esošajiem tiesību aktiem.

6.2. Visi papildinājumi un grozījumi pie līguma, ja tādi būs, ir izdarāmi rakstveidā un stājas spēkā, kad tos ir parakstījušas Puses. Mutiskas Pušu vienošanās un norunas līguma izpildē nav uzskatāmas par spēkā esošām vai Pusēm saistošām.

6.3. Līgums ir sagatavots uz trim lapām un parakstīts elektroniski ar drošo elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītāja pievienotā laika zīmoga datums un laiks.

6.4. Līguma nosacījumi ir saistoši abu Pušu saistību un tiesību pārņēmējiem.

6.5. Kontaktpersona no Pārdevēja puses ir Īpašumu nodaļas īpašumu apsaimniekošanas speciāliste Dzintra Šmite (e-pasts: [dzintra.smite@tukums.lv](mailto:dzintra.smite@tukums.lv); tel. Nr. 26001624).

**7. PUŠU REKVIZĪTI**

|  |  |
| --- | --- |
| **Pārdevējs**  Tukuma novada pašvaldība  Reģ. Nr. 90000050975  Talsu iela 4, Tukums,  Tukuma novads, LV-3101  Tālr. 63122707  e-pasts: [pasts@tukums.lv](mailto:pasts@tukums.lv)  \_\_\_\_\_\_\_\_\_\_\_\_\_\_\_\_\_\_\_\_\_\_ | **Pircējs**  \_\_\_\_\_\_\_\_\_\_\_\_\_\_\_\_\_\_\_\_\_\_\_  Personas kods/reģ. Nr. \_\_\_\_\_\_\_\_\_\_\_\_\_\_\_\_\_  Adrese:  Tālr.  e-pasts:  \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_ |

Domes priekšsēdētājs Gundars Važa